《秋晚杂书三十首》
元代·方回

世运日已季，帝王降而霸。
人品亦复然，穷极事狙诈。
孟坚列九亦，三三以相亚。
圣有生而知，愚至不可化。
吾谓上上人。老死守田舍。
远迹牛豕间，胼胝事耕稼。
彼昏慕鼎食，厥价下之下。
何待临伏锧，然后发悲咤。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。